BFN-gyselaarsdrama beëindigŉ Vroulike werknemer van die Manguang-maksimumsekuriteitsgevangenis in Bloemfontein is ongedeerd na ŉ gyselaarsdrama by die tronk. Andy Baker, hoof van G4S Africa wat die sekuriteit by die tronk verskaf, het bevestig dat die vrou gered en ongedeerd is. Hy sê sy is omstreeks 22:15 Woensdagaand vrygelaat nadat sy die oggend deur vier gevangenes gyselaar geneem is. “Ons is baie bly om te kan rapporteer dat ons werknemer nie seergekry het gedurende die gyselaarssituasie nie en dat sy die nodige sorg en berading sal ontvang.” Meer as 300 lede van die polisievakbond Popcru is onlangs by die tronk afgelê nadat hulle aan ŉ onwettige staking deelgeneem het. Dit is nog nie duidelik of daar ŉ verband tussen die voorvalle is nie.